**Kedvezményezett neve:** Atkár Község Önkormányzata

**Pályázati felhívás neve (kódszáma):** Magyar Falu Program - Szolgálati lakás - 2020 (MFP-SZL/2020)

**Projekt címe (azonosító száma):** Szolgálati lakás felújítása Atkár községben az MFP-SZL/2020 pályázat keretében(3107718142)

**Szerződött támogatás összege:** 5.200.036,- Ft

**Támogatás mértéke:** 100%

**A projekt tartalmának rövid bemutatása:** Atkár Község Önkormányzata a Magyar Falu Program "Szolgálati lakás" alprogramja keretében az Atkár, Fő út 44. szám alatt található szolgálati lakást szeretné felújítani. A tervezett fejlesztés során a felújítással érintett szolgálati lakás külső nyílászáróit korszerű műanyag nyílászárókra cserélik. A belső ajtók is felújításra kerülnek beállítással, illesztéssel, a zárak és kilincsek cseréjével, mázolással. A fürdő és WC helyiségeiben sor kerül a hidegburkolatok cseréjére, a fürdőben az aljzat is felbontásra kerül a gépészeti munkák miatt. A parketta melegburkolatok a szobákban csiszolással és lakkozással lesznek felújítva. Az előtér és a konyha, kamra helyiségeiben a burkolatok felújítása felülragasztással történik. A falburkolatok a fürdőben ajtómagasságig, a WC-ben és a konyhában 150 cm magasságig készülnek. A falak felújítása csiszolással és alapozó, illetve fedőfestéssel valósul meg. A vízellátás rendszerének átalakítása során a fürdőszobában meglévő vizes berendezési tárgyak elbontásra kerülnek a vízvezetékrendszerrel együtt, a fürdőszobában és a WC-ben új berendezési tárgyak (mosdó, zuhany, villanybojler, WC) kerülnek elhelyezésre. A konyhában a mosogató megmarad és a fürdőszoba felől új víz- és szennyvízvezeték létesül. A fürdőszobában és a WC-ben elszívó ventilátorok kerülnek telepítésre. A lakás mérőhelye és teljes villamos hálózata elbontásra kerül, mivel nem felelnek meg az érvényes előírásoknak. A bontás után új elektromos hálózat kiépítésére kerül sor. A tervezett felújítások eredményeként a jelenleg kihasználatlan önkormányzati tulajdonú lakás alkalmassá válik a közfeladatot ellátó személy megfelelő lakhatási körülményeinek biztosítására.

**A projekt legkésőbbi befejezési dátuma:** 2022.04.30.